ddrg/super_eurlex huggingface dataset:
6.

Toimivaltaisten viranomaisten on ilmoitettava riittävän ajoissa etukäteen 5 kohdassa tarkoitettua ulkoistamista, delegointia tai alihankintaa koskevista suunnitelmista, ja niiden on annettava tiedot vaatimuksista, joita tällaiseen ulkoistamiseen, delegointiin tai alihankintaan ehdotetaan sovellettaviksi. Toimivaltaisen EKPJ:n komitean on annettava vastaus 5 kohdan mukaista suostumusta koskevaan pyyntöön kahden kuukauden kuluessa saatuaan ilmoituksen ulkoistamista, delgointia tai alihankintaa koskevista suunnitelmista. Jos suostumusta ei anneta, vastaukseen on liitettävä kieltäytymisen taustalla olevat syyt. Jos toimivaltainen viranomainen ei saa vastausta kahden kuukauden määräajan kuluessa, se voi ilmoittaa toimivaltaiselle EKPJ:n komitealle pyyntönsä uudelleen. Eurojärjestelmän keskuspankeilla – tai tapauksesta riippuen EKPJ:n keskuspankeilla – on vielä kuukausi aikaa vastata toiseen ilmoitukseen. Jos vastausta ei anneta tämän määräajan kuluessa, toimivaltaisen viranomaisen oletetaan saaneen suostumuksen ulkoistamiseen, delegointiin tai alihankintaan.
(22)

Belgia on sittemmin päivittänyt näitä tietoja. Vuonna 2020 videopelialan maailmanlaajuiset tulot olivat kaikkiaan 159 800 000 000 Yhdysvaltain dollaria (21), josta Belgian kyseiselle vuodelle ilmoittamat Belgian markkinoiden kokonaistulot olivat 82 000 000 euroa eli vain 0,05 prosenttia. Euroopan markkinoiden osuus videopelimarkkinoista on 19 prosenttia, eli niiden arvo on 29 600 000 000 Yhdysvaltain dollaria, toisin sanoen yli 27 600 000 000 euroa. Vuonna 2020 Belgian videopelimarkkinoiden osuus koko Euroopan videopelimarkkinoista oli siis 0,3 prosenttia. Vuoden 2019 tietojen perusteella Belgian videopeliala työllisti 1 000 henkilöä Euroopan videopelialan kaikkiaan 87 628 henkilöstä. Belgiassa oli 63 videopelejä kehittävää studiota, kun taas koko Euroopassa määrä oli 4 913 (22). Nämä luvut osoittavat, että Belgian videopelialalla on Euroopan markkinoilla vaatimaton asema. Belgiassa monet videopelialalla toimivista yrityksistä ovat pieniä. Suuri osa näistä yrityksistä on uusia, toisin sanoen niiden perustamisesta on alle kuusi vuotta. Koska alan yritykset ovat pieniä ja nuoria, niillä on vaikeuksia kehittyä, mikä taas on esteenä sille, että alalla saataisiin kehitettyä aiempaa enemmän kulttuuria edistäviä videopelejä ja näin ollen kasvatettua monimuotoisuutta.
(4)

Tšekin hallitus on ehdottanut Rudolf ŠPOTÁKia, joka on alueellisen julkisyhteisön edustaja, jolla on alueellisen julkisyhteisön vaaleissa saatu valtuutus, Zastupitel Plzeňského kraje (Plzeňin alueen aluevaltuuston jäsen), alueiden komitean varajäseneksi jäljellä olevaksi toimikaudeksi eli 25 päivään tammikuuta 2025,
(15)

Ottaen huomioon EUMAM Ukrainan ainutlaatuiset tarpeet ja sen perustamista koskevat erityiset edellytykset, jotka johtuvat tarjottavan koulutuksen laajuudesta ja siitä, miten nopeasti koulutusta on tarjottava Ukrainalle, on tarpeen päättää, että tiettyjä lisäkustannuksia pidetään EUMAM Ukrainan yhteisinä kustannuksina niiden kustannusten lisäksi, jotka katsotaan päätöksen (YUTP) 2021/509 mukaisesti yhteisiksi kustannuksiksi. Ukrainan asevoimien koulutettavien ja koulutustoimien tueksi tarpeellisten tarvikkeiden yhteinen rahoitus poikkeuksellisena toimenpiteenä poikkeuksellisten olosuhteiden vuoksi antaa unionille mahdollisuuden ottaa EUMAM Ukraina -operaatiossa käyttöön tarvittavat varat tuen myöntämiseksi Ukrainalle siinä laajuudessa kuin se on tarpeen.
(2)

Asetuksen (EU) N:o 525/2013 19 artiklassa säädetään jäsenvaltioiden kasvihuonekaasupäästöjen inventaarioiden tarkastusmenettelystä, jolla voidaan arvioida päätöksen N:o 406/2009/EY noudattamista. Asetuksen (EU) N:o 525/2013 19 artiklan 2 kohdassa tarkoitettu vuosittainen tarkastus tehtiin sen vuoksi komissiolle maaliskuussa 2022 toimitettujen vuoden 2020 päästötietojen perusteella komission täytäntöönpanoasetuksen (EU) N:o 749/2014 (5) III luvussa ja liitteessä XVI esitettyjä menettelyjä noudattaen.
BAT 62.

Kappaletavaragalvanoinnissa tapahtuvasta peittauksesta ja strippauksesta ilmaan johdettavien HCl-päästöjen vähentämiseksi parasta käytettävissä olevaa tekniikkaa on säädellä käyttöparametreja (eli kylvyn lämpötilaa ja happopitoisuutta) ja käyttää seuraavassa esitettyjä menetelmiä seuraavassa tärkeysjärjestyksessä: — menetelmä a yhdistettynä menetelmään c; — menetelmä b yhdistettynä menetelmään c; — menetelmä d yhdistettynä menetelmään b; — menetelmä d. Menetelmä d on parasta käytettävissä olevaa tekniikkaa ainoastaan olemassa oleville laitoksille ja sillä edellytyksellä, että sillä varmistetaan vähintään vastaava ympäristönsuojelun taso kuin käyttämällä seuraavassa esitettyä menetelmää c yhdistettynä menetelmään a tai b. Menetelmä Kuvaus Soveltaminen Päästöjen talteenotto a. Suljettu esikäsittelyosasto, jossa kerääminen tapahtuu Koko esikäsittelyosasto (esimerkiksi rasvanpoisto, peittaus ja juoksutekylpy) on koteloitu ja huurut kerätään kotelosta. Voidaan soveltaa ainoastaan uusiin laitoksiin ja laitosten merkittäviin parannuksiin. b. Kerääminen sivuttaisella huuvalla tai laitakeräämisellä Peittaussäiliöistä peräisin olevat happohöyryt kerätään sivuttaisilla huuvilla tai laitakeräämisellä peittaussäiliöiden reunalla. Tähän voivat sisältyä myös rasvanpoistosäiliöiden päästöt. Tilanpuute saattaa rajoittaa sovellettavuutta olemassa oleviin laitoksiin. Poistokaasun käsittely c. Märkäpesu ja sen jälkeinen pisaranerotin Ks. kohta 1.7.2. Voidaan soveltaa yleisesti. Päästöjen tuottamisen vähentäminen d. Suolahapon avoimien peittausaltaiden rajoitettu käyttöalue Suolahappokylpyjä käytetään tiukasti lämpötila- ja HCl-pitoisuusalueella, joka määritetään seuraavien ehtojen mukaisesti: a) 4 °C < T < (80–4 w) °C; b) 2 painoprosenttia < w < (20 – T/4) painoprosenttia, jossa T on peittaushapon lämpötila ilmaistuna celsiusasteina °C, ja w on HCl-pitoisuus ilmaistuna painoprosentteina. Kylvyn lämpötila mitataan vähintään kerran päivässä. Kylvyn HCl-pitoisuus mitataan aina, kun tuoretta happoa lisätään, ja joka tapauksessa vähintään kerran viikossa. Haihtumisen rajoittamiseksi ilman liikkuminen kylpyjen pintojen yli (esimerkiksi ilmanvaihdon vuoksi) on minimoitava. Voidaan soveltaa yleisesti. Taulukko 1.29 Parhaan käytettävissä olevan tekniikan mukainen päästötaso (BAT-päästötaso) ilmaan johdettaville kanavoiduille HCl-päästöille suolahapolla tehtävästä peittauksesta ja strippauksesta kappaletavaragalvanoinnissa. Muuttuja Yksikkö BAT-päästötaso (vuorokausikeskiarvo tai näytteenottojakson keskiarvo) HCI mg/Nm3 < 2 –6 Tähän liittyvä tarkkailu on esitetty BAT 7:ssä.
(41)

Urean ja ammoniumnitraatin seosten nykyisten ennätyskorkeiden hintojen taustatekijänä ovatkin maakaasun nykyiset ennätyskorkeat hinnat. Kaasu on pääraaka-aine urean ja ammoniumnitraatin seosten tuotannossa. Äärimmäiset kaasun hinnat syöksivät unionin tuotannonalan tappioihin vuoden 2021 kolmannella neljänneksellä. Kustannusten nousua ei voitu siirtää eteenpäin asiakkaille kahdesta syystä. Ensinnäkin johdanto-osan 24 kappaleessa mainitun jouston takia viljelijät päättivät lykätä urean ja ammoniumnitraatin seosten ostojaan (kevään) lannoituskaudelle. Toinen syy on tuonnin jatkuva hintapaine, joka esitetään edellä olevassa taulukossa 2. Lisäksi, niin kuin osapuolet tunnustavat, unionin tuotannonala ei nykyisissä markkinaolosuhteissa kykene tuottamaan ja myymään urean ja ammoniumnitraatin seoksia voitolla, ja sen vuoksi merkittävä osa sen tuotantokapasiteetista on käyttämättömänä. On myös viitteitä siitä, että toimenpiteiden väliaikainen soveltamatta jättäminen heikentäisi entisestään unionin tuotannonalan tilannetta. Matalilla hinnoilla tapahtuva polkumyyntituonti asianomaisista maista ja erityisesti Trinidad ja Tobagosta johtaisi unionin tuotannonalan hintoihin kohdistuvan paineen vahvistumiseen ja siitä aiheutuvaan hintojen alenemisen riskiin unionin markkinoilla.
3 artikla

Muissa jäsenvaltioissa, joiden rahayksikkö on euro, sijaitseviin laitoksiin sovellettavat siirtymäsäännökset

1. Kroatiassa sijaitsevia laitoksia koskeva siirtymäpitoajanjakso ei vaikuta siihen pitoajanjaksoon, jota sovelletaan asetuksen (EU) 2021/378 (EKP/2021/1) 8 artiklan mukaisesti laitoksiin, jotka sijaitsevat muissa jäsenvaltioissa, joiden rahayksikkö on euro.

2. Muissa jäsenvaltioissa, joiden rahayksikkö on euro, sijaitsevat laitokset voivat päättää vähentää varantopohjastaan velat Kroatiassa sijaitseville laitoksille 21 päivän joulukuuta 2022 ja 7 päivän helmikuuta 2023 välisenä pitoajanjaksona sekä 8 päivän helmikuuta ja 21 päivän maaliskuuta 2023 välisenä pitoajanjaksona, vaikka tällaiset laitokset eivät vähimmäisvarantovelvoitetta laskettaessa ole asetuksen (EU) 2021/378 (EKP/2021/1) 3 artiklan 3 kohdassa tarkoitetussa vähimmäisvarantovelvoitteen alaisten laitosten luettelossa.

3. Muissa jäsenvaltioissa, joiden rahayksikkö on euro, sijaitsevien laitosten, jotka päättävät vähentää velat Kroatiassa sijaitseville laitoksille 2 kohdan mukaisesti, on laskettava vähimmäisvarantonsa määrä 21 päivän joulukuuta 2022 ja 7 päivän helmikuuta 2023 välisen pitoajanjakson osalta 31 päivänä lokakuuta 2022 päivätyn taseen perusteella ja 8 päivän helmikuuta ja 21 päivän maaliskuuta 2023 välisen pitoajanjakson osalta 31 päivänä joulukuuta 2022 päivätyn taseen perusteella sekä ilmoitettava asetuksen (EU) N:o 2021/378 (EKP/2021/2) liitteessä III olevan 1 osan mukaiset tilastotiedot siten, että Kroatiassa sijaitsevat laitokset esitetään jo EKP:n vähimmäisvarantojärjestelmään kuuluvina laitoksina.

Tämä ei kuitenkaan vaikuta laitosten velvollisuuteen toimittaa kyseisiltä ajanjaksoilta asetuksen (EU) N:o 2021/379 (EKP/2021/2) liitteessä I olevan 2 osan taulukon 1 mukaiset tilastotiedot siten, että Kroatiassa sijaitsevien laitosten tiedot esitetään vielä kohdassa ”Ulkomaat”.

Taulukot ilmoitetaan asetuksessa (EU) N:o 2021/379 (EKP/2021/2) vahvistettujen määräaikojen ja menettelyjen mukaisesti.
(1)

Yritys Lanxess Deutschland GmbH, jäljempänä ’hakija’, toimitti 29 päivänä marraskuuta 2016 asetuksen (EU) N:o 528/2012 34 artiklan mukaisesti vastavuoroista rinnakkaista tunnustamista koskevan hakemuksen, joka koskee biosidivalmistetta Preventol A 12 TK 50, jäljempänä ’biosidivalmiste’, useiden jäsenvaltioiden, kuten Ranskan, Ruotsin ja Saksan, toimivaltaisille viranomaisille. Biosidivalmiste, joka sisältää tehoaineena propikonatsolia, on valmisteryhmään 7 kuuluva pintasäilytysaine, jota teolliset käyttäjät käyttävät vesi- ja liuotinpohjaisten maalien ja pinnoitteiden säilyttämiseen. Asetuksen (EU) N:o 528/2012 34 artiklan 1 kohdassa tarkoitettu hakemuksen arvioinnista vastaava viitejäsenvaltio on Alankomaat.
(2)

Aloitteen tavoitteena on sen järjestäjien mukaan ”tarjota Euroopassa aina erikseen saataville vegaaninen vaihtoehto yksityisissä ja julkisissa tiloissa, joissa myydään elintarvikkeita ja juomia. Vegaanisia aterioita koskeva eurooppalainen kansalaisaloite on tarkoitettu vegaaneille sekä niille, jotka kunnioittavat oikeutta vegaaniseen vaihtoehtoon. Lisäksi tarkoituksena on toimia ilmastonmuutoksen torjumiseksi sekä helpottaa EU:n kuluttajien mahdollisuuksia syödä arjessaan kasviperäistä ruokaa. Vegaaniseen ruokavalioon ei liity julmia käytäntöjä, eikä sen yhteydessä hyväksikäytetä tai lopeteta eläimiä. Sen avulla vastataan jatkuvasti kasvavaan kollektiiviseen tietoisuuteen eläinten oikeuksista. Lisäksi vegaaninen ruokavalio muuttaa tuotanto- ja työllisyystoimintojen, -rakenteiden ja -logistiikan valintaedellytyksiä ja vähentää saastumista. Vegaanisia aterioita koskevassa eurooppalaisessa kansalaisaloitteessa ehdotetaan, että Euroopassa säädetään velvoitteesta tarjota elintarvikkeita ja juomia yleisölle myytäessä vegaaninen vaihtoehto. Tavoitteena on, että Euroopan kansalaisten osallistuminen johtaa sellaisen EU:n lainsäädännön hyväksymiseen, josta on suurta hyötyä maapallon kannalta ilmastokriisin lievittämisessä, luonnonvaraisten lajien sukupuuttoon kuolemisen ja metsäkadon torjunnassa, maankäytön parantamisessa, meren eliöstön suojelemisessa sekä ruoan haaskauksen ja aliravitsemuksen torjunnassa”.
(24)

Täytäntöönpanoasetuksen (EU) 2019/317 liitteessä IV olevan 1.4 kohdan c alakohdassa vahvistetun kriteerin osalta komissio havaitsi, että Belgian ja Luxemburgin määritetyn yksikkökustannuksen perusarvo on 83,26 euroa vuoden 2017 hintoina, mikä on 13,2 prosenttia korkeampi kuin vertailuryhmän keskimääräinen perusarvo 73,53 euroa vuoden 2017 hintoina. Komissio toteaa, että ero on vielä suurempi kolmannella viiteajanjaksolla, koska Belgian ja Luxemburgin vuoden 2024 määritetty reitinaikainen yksikkökustannus on 29,8 prosenttia suurempi kuin vertailuryhmän keskiarvo.
(5)

Vastauksena Venäjän 24 päivänä helmikuuta 2022 aloittamaan hyökkäyssotaan Ukrainaa vastaan unioni on hyväksynyt rajoittavia toimenpiteitä, joilla kielletään venäläisiä lentoliikenteen harjoittajia, Venäjällä rekisteröityjä ilma-aluksia sekä muualla kuin Venäjällä rekisteröityjä ilma-aluksia, jotka ovat venäläisen luonnollisen henkilön, oikeushenkilön, yhteisön tai elimen omistamia, tilaamia tai muuten hallinnassa olevia, laskeutumasta unionin alueelle, lähtemästä sieltä tai lentämästä sen yli. Nämä rajoittavat toimenpiteet ja Venäjän toteuttamat vastatoimenpiteet ovat johtaneet lentoliikenteen muutoksiin Euroopan ilmatilassa. Ylilentojen määrän muutoksilla tiettyjen jäsenvaltioiden vastuulla olevassa ilmatilassa on ollut suuri vaikutus näissä jäsenvaltioissa. Unionin tasolla havaittu vaikutus lentojen määrään on kuitenkin ollut vähäinen verrattuna covid-19-pandemian puhkeamisesta johtuneeseen lentoliikenteen jyrkkään vähenemiseen Euroopassa.
1)

Kuten kauppa- ja yhteistyösopimuksen liitteen 31 osassa A olevan 2 jakson 6 artiklan 1 kohdan a alakohdassa määrätään, toisen osapuolen alueelle sijoittautuneen liikenteenharjoittajan on toimitettava viimeistään lähettämisen alkaessa sen osapuolen tai unionin tapauksessa sen jäsenvaltion kansallisille toimivaltaisille viranomaisille, johon kuljettaja lähetetään, työntekijän lähettämistä koskeva ilmoitus käyttämällä 2 päivästä helmikuuta 2022 Euroopan parlamentin ja neuvoston asetuksella (EU) N:o 1024/2012 (2) perustettuun sisämarkkinoiden tietojenvaihtojärjestelmään, jäljempänä ’IMI-järjestelmä’, liitetyn julkisen käyttöliittymän monikielistä vakiomuotoista lomaketta. Toimivaltainen viranomainen voi olla mikä tahansa kansallisella, alueellisella tai paikallistasolla perustettu elin, joka on rekisteröity IMI-järjestelmään ja jolla on joidenkin säännösten soveltamiseen liittyviä erityisiä vastuualueita.
Luettelonumero 11: United States of America Environmental Protection Agency and the Department of Transportation Programmes for Light-duty Vehicle Greenhouse Gas Emission Standards and Corporate Average Fuel Economy Standards (USA:n ympäristönsuojeluvirasto ja liikenneministeriö – kevyiden hyötyajoneuvojen kasvihuonekaasupäästönormeja ja keskimääräistä polttoainetehokkuutta koskevat ohjelmat)

Luettelonumero 12: United States of America Environmental Protection Agency and National Highway Traffic Safety Administration, Department of Transportation Programmes for Greenhouse Gas Emissions Standards and Fuel Efficiency Standards for Medium and Heavy-Duty Engines and Vehicles (USA:n ympäristönsuojeluvirasto ja liikenneministeriön alainen kansallinen liikenneturvallisuusvirasto – keskiraskaiden ja raskaiden moottorien ja ajoneuvojen kasvihuonekaasupäästö- ja polttoainetehokkuusnormeja koskevat ohjelmat)

Tekniset säännöt, jotka on määrä sisällyttää maailmanlaajuisiksi teknisiksi säännöiksi (GTR) ehdolla olevien sääntöjen luetteloon

Luettelonumero 13: United States of America Environmental Protection Agency and National Highway Traffic Safety Administration, Department of Transportation, Program for Revisions and Additions to the Motor Vehicle Fuel Economy Label: New Fuel Economy and Environment Labels for a New Generation of Vehicles (USA:n ympäristönsuojeluvirasto ja liikenneministeriön alainen kansallinen liikenneturvallisuusvirasto – moottoriajoneuvojen polttoainetalousmerkintään tehtäviä tarkistuksia ja lisäyksiä koskeva ohjelma: uudet polttoainetalous- ja ympäristömerkinnät uuden sukupolven ajoneuvoille)
(5)

Asetuksen (EU) N:o 528/2012 94 artiklan 1 kohdan a alakohdassa säädetyn siirtymäsäännöksen mukaisesti sellaisia käsiteltyjä esineitä, jotka on käsitelty yhdellä tai useammalla biosidivalmisteella tai jotka tarkoituksellisesti sisältävät yhtä tai useampaa biosidivalmistetta, joka sisältää ainoastaan sellaisia tehoaineita, jotka 1 päivänä syyskuuta 2016 ovat tarkasteltavina kyseisen valmisteryhmän osalta 89 artiklan 1 kohdassa tarkoitetussa työohjelmassa, tai jonka osalta kyseisen valmisteryhmän hyväksymistä koskeva hakemus toimitetaan viimeistään mainittuna päivänä tai joka sisältää ainoastaan sekä tällaisia aineita että tehoaineita, jotka sisältyvät kyseisen valmisteryhmän ja käytön osalta 9 artiklan 2 kohdan mukaisesti laadittuun luetteloon tai liitteeseen I, voidaan kuitenkin saattaa markkinoille 180 päivän ajan siitä, kun 1 päivän syyskuuta 2016 jälkeen on päätetty olla hyväksymättä yhtä tehoaineista kyseistä käyttöä varten.
(3)

Aloitteen aiheesta, tavoitteista ja taustasta annetaan tarkempia tietoja sen liitteessä ja täydentävässä asiakirjassa ”Whatever it Takes Manifesto”, joissa esitetään myös yksityiskohtaiset perustelut aloitteen puolesta. Aloitteen tavoitteena on viettää ”Mitä ikinä tarvitaan” -päivää yleiseurooppalaisena symbolina, jolla viitataan Euroopan keskuspankin entisen pääjohtajan Mario Draghin 26 päivänä heinäkuuta 2012 antamaan lausuntoon, joka järjestäjien mukaan muokkasi euroalueen historiaa ja taloudellista yhdentymistä antamalla kattavan esimerkin nykyaikaisesta johtajuudesta ja inspiroivan vision. Lisäksi järjestäjät liittävät ehdotukseensa seuraavat kolme keskeistä viestiä ”Mitä ikinä tarvitaan” -päivää koskevan ehdotuksensa tueksi: ”a) panna merkille yksi kriittisimmistä toimista euron pelastamiseksi tunnustuksena EU:n institutionaaliselle viisaudelle ja häiriönsietokyvylle suuren taantuman aikana, joka uhkasi vakavasti euroaluetta ja kansallisia talouksia; b) tuoda yhteen EU:n äänet ja juhlistaa eurooppalaisia arvoja, kuten demokratiaa, kulttuurista monimuotoisuutta, rauhaa ja ihmisoikeuksia, aikoina, joina esiintyy yleistä väheksyntää, yhteiskunnallisia ääriliikkeitä, euroskeptismiä ja populismia kaikkialla Euroopassa; c) tuoda esiin sopeutumisvoimaa ja kriisinratkaisuvalmiuksia, joita EU:n toimielinten on ylläpidettävä, jotta edistys jatkuu ja ne selviytyvät siitä, mitä on edessä”.
1.

Jimmy Cherizier (alias ’Barbeque’) on osallistunut toimiin, jotka uhkaavat Haitin rauhaa, turvallisuutta ja vakautta, ja suunnitellut, johtanut tai toteuttanut toimia, jotka katsotaan vakaviksi ihmisoikeusloukkauksiksi. Nimeäminen: 21. lokakuuta 2022 Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi: Jimmy Cherizier on yksi Haitin vaikutusvaltaisimmista jengijohtajista ja johtaa haitilaisten jengien liittoa, joka tunnetaan nimellä ”G9 Family and Allies”. Toimiessaan poliisina Haitin kansallisessa poliisissa (HNP) Cherizier suunnitteli marraskuussa 2018 siviileihin kohdistuneen, kuolonuhreja vaatineen iskun Port-au-Princen asuinalueelle, joka tunnetaan nimellä La Saline, ja osallistui siihen. Iskussa kuoli vähintään 71 ihmistä, yli 400 taloa tuhottiin, ja aseistetut jengit raiskasivat ainakin seitsemän naista. Vuosina 2018 ja 2019 Cherizier johti aseellisia ryhmiä, jotka tekivät koordinoituja ja raakoja iskuja Port-au-Princen eri kaupunginosiin. Toukokuussa 2020 Cherizier johti aseistettuja joukkoja viisi päivää kestäneessä iskussa, joka tehtiin useisiin Port-au-Princen kaupunginosiin. Iskun yhteydessä kuoli siviilejä ja taloja sytytettiin palamaan. Cherizier ja hänen johtamansa jengien liitto G9 ovat 11. lokakuuta 2022 lähtien estäneet aktiivisesti polttoaineen vapaan liikkumisen Haitin suurimmasta polttoaineterminaalista (Varreux). Hänen toimintansa on vaikuttanut suoraan Haitin talouden lamaantumiseen ja humanitaariseen kriisiin.
(9)

Valtion- ja hallitusten johtajat totesivat 8 päivänä toukokuuta 2021 Portossa järjestetyssä sosiaalialan huippukokouksessa, että Euroopan sosiaalisten oikeuksien pilari on keskeinen osa elpymistä ja että sen täytäntöönpano vahvistaa unionin pyrkimyksiä kohti digitaalista, vihreää ja oikeudenmukaista siirtymää ja edistää ylöspäin tapahtuvan sosiaalisen ja taloudellisen lähentymisen toteutumista ja väestörakenteellisiin haasteisiin vastaamista. He korostivat, että sosiaalinen ulottuvuus, työmarkkinaosapuolten vuoropuhelu ja työmarkkinaosapuolten aktiivinen osallistuminen kuuluvat erittäin kilpailukykyisen sosiaalisen markkinatalouden keskiöön. Johtajat totesivat, että toimintasuunnitelmassa annetaan hyödyllisiä ohjeita Euroopan sosiaalisten oikeuksien pilarin täytäntöönpanoa varten, muun muassa työllisyyden, osaamisen, terveydenhuollon sekä sosiaalisen suojelun aloilla. He olivat tyytyväisiä vuodeksi 2030 asetettuihin uusiin unionin yleistavoitteisiin, jotka koskevat työllisyyttä (vähintään 78 prosenttia 20–64-vuotiaista olisi oltava työelämässä), taitoja (vähintään 60 prosenttia kaikista aikuisista olisi osallistuttava koulutukseen vuosittain) ja köyhyyden vähentämistä (ainakin 15 miljoonalla ihmisellä, johon sisältyy viisi miljoonaa lasta), sekä tarkistettuun sosiaali-indikaattoreiden tulostauluun, jolla voidaan seurata edistymistä Euroopan sosiaalisten oikeuksien pilarin periaatteiden täytäntöönpanossa osana politiikan koordinointikehystä talouspolitiikan eurooppalaisen ohjausjakson yhteydessä. Lisäksi Porton sosiaalisessa sitoumuksessa kehotettiin jäsenvaltioita asettamaan kunnianhimoisia kansallisia tavoitteita, joilla kunkin maan lähtötilanne huomioon ottaen edistetään asianmukaisesti vuodeksi 2030 asetettujen unionin yleistavoitteiden saavuttamista. Lisäksi valtion- ja hallitusten johtajat totesivat Portossa, että Euroopan elpyessä vähitellen covid-19-pandemiasta etusijalle on asetettava työpaikkojen suojelemisen sijaan työpaikkojen luominen ja niiden laadun parantaminen, ja korostivat, että Euroopan sosiaalisten oikeuksien pilarin periaatteiden täytäntöönpano on olennaisen tärkeää, jotta voidaan varmistaa uusien ja parempien työpaikkojen luominen osallistavan elpymisen puitteissa. Johtajat korostivat sitoutumistaan yhtenäisyyteen ja solidaarisuuteen, mikä tarkoittaa myös yhtäläisten mahdollisuuksien varmistamista kaikille ja sitä, ettei ketään jätetä jälkeen. He vahvistivat määrätietoisen pyrkimyksensä, sellaisena kuin se on vahvistettu Eurooppa-neuvoston strategisella ohjelmalla 2019–2024, edelleen syventää Euroopan sosiaalisten oikeuksien pilarin täytäntöönpanoa unionin tasolla ja kansallisella tasolla ottaen asianmukaisesti huomioon kunkin tahon toimivaltuudet sekä toissijaisuus- ja suhteellisuusperiaatteet. Lopuksi he korostivat, että on tärkeää seurata tiiviisti, myös korkeimmalla tasolla, Euroopan sosiaalisten oikeuksien pilarin ja vuodeksi 2030 asetettujen unionin yleistavoitteiden täytäntöönpanon edistymistä.